Viljandimaa 2010. a novusmängu meistrivõistluste juhend.

EESMÄRK: 		1. Propageerida novusmängu Viljandimaal ja kogu Eestis. 
			2. Selgitada maakonna 2010. a meistrid.
			3. Valmistuda Eesti meistrivõistlusteks ja rahvusvahelisteks võistlusteks.

AEG JA KOHT:	Võistlused toimuvad: 
1. Paarismäng (MP ja NP) – 07.02.2010 Kaarli Rahvamajas (22 km Viljandist Abja poole).
2. Üksikmäng (M ja N) – 11.04.2010 A/S „Mulgi Reisid” III k. saalis Viljandis, Uku tn. 1A.

OSAVÕTJAD:	Võistlustele lubatakse kõiki Viljandimaal alaliselt elavaid, õppivaid või töötavaid sportlasi ja Viljandimaa spordiklubide liikmeid, kes tunnevad ja austavad võistlusmäärusi (edaspidi „viljandlased”). Osa võivad võtta ka mitteviljandlased üle Eesti, et teenida edetabelipunkte. Maakonna MV medalid saavad ainult „viljandlased”. Välismaalased punktikohti kinni ei hoia.

KORRALDUS: 	Võistlused viib läbi Viljandi MGSK juhatus koos kohtunike koguga (peakohtunik Gert Müil – tel.5271741). Täpne võistlussüsteem selgub võistluspäeval kohapeal olenevalt osavõtjate arvust. Mängitakse 2008. a välja antud rahvusvaheliste reeglite järgi. Paarismängus toimub vähemalt 7 vooru, üksikmängus vähemalt 9 vooru.

MAJANDAMINE:	 Võistlustele lähetamisega seotud kulud kannab lähetaja. Osavõtutasu on 25 EEK Viljandimaa sportlastele ja 50 EEK külalistele.

INVENTAR:		 Igal võistlejal kaasa võtta kii, löögiketas ja sportlik riietus.

AUTASUSTAMINE:	Kolme paremat Viljandimaa paari ja üksikmängijat autasustatakse maakonna medalite diplomitega, üldarvestuse kolme paremat rahaliste auhindadega. Paarismängus medali saamiseks peavad mõlemad mängijad olema viljandlased.

ÜLDISELT: 	Kõik juhendis määratlemata küsimused ja tekkida võivad olukorrad lahendab kohtunikekogu.

Juhendi koostas G. Müil (peakohtunik). Telefoni nr. 5271741.

Viljandis, 17.01.2010.